ธปท.ห่วงลงทุนปีหน้าสะดุด
ธปท.ห่วงรัฐบาลเพิ่มงบประมาณรายจ่ายประจำมากไปอาจกระทบงบประมาณเพื่อการลงทุน และมีผลให้เอกชนชะงักการลงทุนตามไปด้วย
24 ธ.ค. 2553

ธปท.ห่วงรัฐบาลเพิ่มงบประมาณรายจ่ายประจำมากไปอาจกระทบงบประมาณเพื่อการลงทุน และมีผลให้เอกชนชะงักการลงทุนตามไปด้วย
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) กล่าวในงาน”ไทยแลนด์ สมาร์ท มันนี่ 2010-2011” ว่า ปีหน้าธปท.คาดว่าเศรษฐกิจยังน่าจะขยายตัวได้ต่อเนื่องจากปีนี้ที่ระดับ 3-5%  โดยการส่งออกขยายตัวได้อยู่ในระดับ  11-14% การอุปโภคบริโภคภาคเอกชนขยายตัว 4-5% และการลงทุนภาคเอกชนขยายตัว 8-10% โดยแนวโน้มการขยายตัวยังสามารถดีได้ต่อเนื่อง ธปท.ยังมีความเป็นห่วงเรื่องการลงทุนในปีหน้า 
“ในช่วง 10 ปีที่ผ่านมา การลงทุนไทยฟื้นตัวได้ต่ำ หากดูจากงบประมาณรายจ่ายประจำปีจะเห็นว่า รายจ่ายประจำได้เพิ่มขึ้นเรื่อยๆ อาจจะเป็นข้อจำกัดในการลงทุนของรัฐบาลได้  ขณะที่การลงทุนของภาคเอกชนจำเป็นต้องอาศัยการลงทุนภาครัฐนำล่องหรือยังลงทุนในโครงสร้างพื้นฐานของภาครัฐอยู่ ฉะนั้นเรื่องนี้ถือเป็นเรื่องทาทายรัฐบาลที่จะผลักดันการลงทุนใหม่เพื่อเพิ่มศักยภาพของประเทศ “ นายประสารกล่าว 
ผู้ว่าการ ธปท. กล่าวว่า อย่างไรก็ ตามทิศทงดอกเบี้ยในปีหน้ายังต้องทยอยปรับขึ้นสู่ระดับปกติ แต่การทำต้องทยอยทำเพื่อให้ภาคธุกิจและครัวเรือนปรับตัวรับดอกเบี้ยที่สูงขึ้นได้ เพราะถึงที่สุดหากเศรษฐกิจขยายตัวดีอัตราดอกเบี้ยก็ควรสอดคล้องกับพื้นฐานเศรษฐกิจด้วย